Samstag, 06. August 2005 17:16 / Sonntag, 07. August 2005 07:00    Sali Guido    Hoi Eveline    wie scho aadütet han i für Di pändlet. Weisch überhaupt no was? I ha gestert vor d'Sabrina hei ko isch no e bitzeli Mail und SMS i üsere Hp duuregläse und mit  entsetze feschtgstellt, das ich Dir vo längere Zyt versproche han zpändle wer die Frau gseh isch ( i schwarz kleidet) wo mir näbem Lotti und mir im Traum  erschiene isch... Häsch es Du au vergässe ka oder mi nit getraut dra zerrinnere?? Das dörfsch Du immer gäll!    Nei, i han's nit vergässa. Han a paar mol dra denkt und han Dii no wölla druf aschprächa.    Also, ich hoff Du erkännsch sie; wer für mi natürlich au  ganz toll!!! Es isch e Frau plus/minus in etwa unserem Alter, nit verhürotet und hät kei eigeni Kinder. Sie hät e spezielli Verbindig mit em Lotti ka und no Kontakt mit Dir. Sie isch in Wirklichkeit nit eso dünn wie sie mir erschiene isch (viellicht früehner emol gsi? - isch mini Version). Es hät mir au es neus Symbol zeigt, welles ich natürlich uspändlet han: Anspannung! Sie muess irgendwie agspannt sie, wovo ich nit gnau druus ko bin in wellem Zämmehang?? Dr Peter isch dänn leider Stäge abe ko und so han  i müesse höre. I dänk wills im Traum im Zämmehang mit Dir und mir und em Lotti gseh isch, könnts sie das ihre viellicht die neui Situation zwüsche uns zwei sie in e aaspannig bringt?? SLotti isch jo farbig, bluemig gkleidet gsi - vo de Geistige Wält ko und ihre gohts guet -, ich bi neutral akleidet gsi und die Frau ganz i schwarz; das hät irgend öppis ztue will sie do no läbt, sie isch do inkarniert und wohnt in Domat/Ems. Git Dir das irgendöppis??? Kasch Du mit dem öpplis aafange?? Häsch Du no irgend e  Frog oder weisch Du wer das könnt sie?? Dänn köntsch Du es mir per SMS duuregeh oder ev. wänn i zobe irgendwänn zwüsche 21.00-und 22.30 Biselrundi mit dr Leika macht Dir schnäll e Funk geh. Morn am Morge hät i nomol Glägeheit zpändle. Für e schnälls SMSFeedback wär i froh!    Han Diini Beschriibig a paar mol duragläsa und han mittlerwiis an Vermuatig. Aber öppis in Diinera Ussag schtimmt dabii nit ganz und hät mii zerscht verwirrt. Sie müessti nomol und gnauer uspendlat werda.Tuan also bitte d'Ussag: nit verhürotet und hät kei eigeni Kinder nomol überprüafa. Das heisst: ledig (also nia ghürota), gschieda, oder sogar verwidtwet. In allna 3 Fäll wär dia Frau jo jetz allei. Und prüaf das mit da Kind bitte au nomol.     So, i ha dr Sabrina versprocht dass i numme schnäll a PC go. Hüt bin ich mit ihre i dStadt go pöschterle für dSchuel, sind unser  obligats Spargelbrötli go ässe und nochher no is Kino go Madagaskar go luege! Morn obe han i Bsuech iiglade und dänn isch jo scho wieder Wucheaafang, i schaff 50%, dh: jede Morge!    Ich wünsch Dir no e schöne obe und mir ghöre uns jo no gäll. E ganz e liebe Gruess und Schmützli Evelilne    PS: häsch dr Karin scho verzellt wäge mir/uns? und wie hät sie reagiert?